পোশাক কিংবা গয়নার রঙ থেকে বাছাই করতে হবে একটি রঙ। লাইন টানতে হবে চোখের নিচের পাতায়। যারা আরো নাটকীয়তা চান চোখের সাজে, তাদের জন্য ক্লিওপেট্রা আই। গাঢ় ও মোটা করে আইলাইন টানা হয় এর জন্য। চোখের চারপাশজুড়ে। চোখের বাইরের কোণে তো বটেই, ভেতরের কোণেও টানা হয় উইংগড শেপ। যাদের চাকচিক্য পছন্দ, তারা ব্যবহার করতে পারেন ক্রিস্টাল। চোখের ওপরের পাতার আইল্যাশ লাইন বরাবর বসিয়ে দিতে পারেন রঙবেরঙের ক্রিস্টাল। মেটালিকেও সাজতে পারে চোখ। সিলভারটাই এবার বেশি ট্রেন্ডি। চাইলে নিওনও পরে দেখতে পারেন। চোখের সঙ্গে ঠোঁটেও দারুণ দেখাবে ঈদের রাতের সাজে। তবে ঠোঁটে নিওনের রঙ যেন ম্যাট হয়। রাতে ঠোঁটের সাজে পছন্দের রঙ আর ফর্মুলা বেছে নিন। হাই শাইন গ্লস থেকে পারফেক্ট ম্যাটÑ ব্যক্তিত্বের সঙ্গে মানিয়ে গেলে তো সাজ হবে পরিপূর্ণ। পূর্ণতা পাবে ঈদের খুশি।